phoneee/thai-legal-corpus huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สบ. 40/2549เรื่อง การกําหนดค่าธรรมเนียมการยื่นแบบแสดงรายการข้อมูลการจดทะเบียน และการยื่นคําขอต่าง ๆ(ฉบับที่ 5)อาศัยอํานาจตามความในมาตรา 19(3) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 28/2547 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่างๆ ลงวันที่ 7 กรกฎาคม พ.ศ. 2547 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สบ. 16/2548 เรื่อง การกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่างๆ (ฉบับที่ 3) ลงวันที่ 22 มิถุนายน พ.ศ. 2548 และให้ใช้ความต่อไปนี้แทน "ข้อ 13 คําขอความเห็นชอบและคําขอต่ออายุการให้ความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน ให้เป็นไปตามอัตราดังนี้1. คําขอความเห็นชอบ คําขอละ 2,000 บาท2. คําขอต่ออายุการให้ความเห็นชอบ คําขอละ 1,000 บาท"ข้อ 2 ประกาศนี้ให้ใช้บังคับตั้งแต่วันที่ 1 มกราคม พ.ศ. 2550 เป็นต้นไปประกาศ ณ วันที่ 19 ธันวาคม พ.ศ. 2549 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ : เหตุผลในการออกประกาศฉบับนี้คือ ในการกํากับดูแลผู้ติดต่อกับผู้ลงทุนจําเป็นต้องมีการกลั่นกรองคุณสมบัติของผู้ขอความเห็นชอบ และตรวจสอบคุณสมบัติ และความรู้ความสามารถในการปฏิบัติงานของผู้ติดต่อกับผู้ลงทุนอย่างต่อเนื่อง เพื่อให้ผู้ลงทุนได้รับบริการที่ดีและเป็นไปตามมาตรฐานการปฏิบัติงาน สมควรเพิ่มค่าธรรมเนียมคําขอความเห็นชอบ และกําหนดค่าธรรมเนียมคําขอต่ออายุการให้ความเห็นชอบเป็นผู้ติดต่อกับผู้ลงทุน ให้สอดคล้องกับค่าใช้จ่ายในการดําเนินการดังกล่าว จึงจําเป็นต้องออกประกาศนี้
ประกาศคณะกรรมการวิชาชีพประกาศคณะกรรมการวิชาชีพสาขาเทคโนโลยีหัวใจและทรวงอกเรื่องยกเลิกประกาศคณะกรรมการวิชาชีพสาขาเทคโนโลยีหัวใจและทรวงอกเรื่องลักษณะทุพพลภาพซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอก[๑] ด้วยสภานิติบัญญัติแห่งชาติได้ตราพระราชบัญญัติการประกอบโรคศิลปะ (ฉบับที่ ๓) พ.ศ. ๒๕๕๐ โดยให้ยกเลิกความใน(๖) ของมาตรา ๓๒ แห่งพระราชบัญญัติการประกอบโรคศิลปะ พ.ศ. ๒๕๔๒และให้ใช้ความต่อไปนี้แทน(๖) เป็นโรคที่คณะกรรมการวิชาชีพประกาศกำหนดว่าไม่สมควรให้ประกอบโรคศิลปะอาศัยอำนาจตามความในมาตรา๓๒ (๖) แห่งพระราชบัญญัติการประกอบโรคศิลปะ พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการประกอบโรคศิลปะ (ฉบับที่ ๓) พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาเทคโนโลยีหัวใจและทรวงอก จึงออกประกาศไว้ ดังต่อไปนี้ให้ยกเลิกประกาศคณะกรรมการวิชาชีพสาขาเทคโนโลยีหัวใจและทรวงอก เรื่องลักษณะทุพพลภาพซึ่งต้องห้ามมิให้ขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอกลงวันที่ ๑๓ พฤษภาคม พ.ศ. ๒๕๔๘ประกาศณ วันที่ ๒๗ กุมภาพันธ์ พ.ศ. ๒๕๕๑ปริญญา สากิยลักษณ์ประธานกรรมการวิชาชีพสาขาเทคโนโลยีหัวใจและทรวงอกวัชศักดิ์/จัดทำ๒๔ มิถุนายน ๒๕๕๑โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษา เล่ม ๑๒๕/ตอนพิเศษ ๑๐๓ ง/หน้า ๕๓/๑๙ มิถุนายน ๒๕๕๑
ประกาศธนาคารแห่งประเทศไทยที่ สกง. 12 /2556เรื่อง กําหนดอัตราดอกเบี้ยพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2554สําหรับงวดเริ่มต้นวันที่ 15 กุมภาพันธ์ 2556---------------------------------อื่นๆ - 1. เหตุผลในการออกประกาศ เพื่อกําหนดอัตราดอกเบี้ยพันธบัตรธนาคารแห่งประเทศไทย ประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2554 สําหรับงวดเริ่มต้นวันที่ 15 กุมภาพันธ์ 2556อื่นๆ - 2. อํานาจตามกฎหมาย เพื่ออนุวัติตามข้อ 5.2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดอัตราดอกเบี้ยของพันธบัตรธนาคารแห่งประเทศไทยประเภทอัตราดอกเบี้ยลอยตัว อายุ 3 ปี รุ่นที่ 1/FRB 3 ปี/2554 สําหรับงวดเริ่มต้นวันที่ 15 กุมภาพันธ์ 2556 เท่ากับร้อยละ 2.75769 ต่อปี (เท่ากับอัตราดอกเบี้ยอ้างอิงระยะสั้นการกู้ยืมเงินระหว่างธนาคารของตลาดกรุงเทพฯ (BIBOR) ระยะ 6 เดือน ณ วันที่ 13 กุมภาพันธ์ 2556 ลบร้อยละ 0.2)อื่นๆ - 4. วันเริ่มต้นบังคับใช้ ตั้งแต่วันที่ 13 กุมภาพันธ์ 2556ผู้มีอํานาจลงนาม - ประกาศ ณ วันที่ 13 กุมภาพันธ์ 2556 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทน
ประกาศกระทรวงอุตสาหกรรมฉบับที่ 4641 (พ.ศ. 2557)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมสมรรถนะดวงโพคมไฟฟ้า เล่ม 1 - คุณลักษณะที่ต้องการทั่วไป-------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม สมรรถนะดวงโคมไฟฟ้า เล่ม 1 - คุณลักษณะที่ต้องการทั่วไป มาตรฐานเลขที่ มอก. 2624 เล่ม 1 - 2557 ไว้ ดังมีรายการละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 25 กันยายน พ.ศ. 2557 จักรมณฑ์ ผาสุกวนิชรัฐมนตรีว่าการกระทรวงอุตสาหกรรม
ระเบียบกรุงเทพมหานครระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานคร(ฉบับที่ ๒)พ.ศ. ๒๕๕๕ โดยที่เป็นการสมควรปรับปรุงระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานครให้เหมาะสมยิ่งขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๑๘ (๒)แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานคร(ฉบับที่ ๒) พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ๔แห่งระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานครพ.ศ. ๒๕๔๙ และให้ใช้ความต่อไปนี้แทนข้อ ๔ ในระเบียบนี้ผู้บริหาร หมายความว่าข้าราชการซึ่งดำรงตำแหน่ง ปลัดกรุงเทพมหานคร รองปลัดกรุงเทพมหานคร(หัวหน้ากลุ่มภารกิจ) ผู้อำนวยการสำนักหัวหน้าสำนักงานคณะกรรมการข้าราชการกรุงเทพมหานคร รองผู้อำนวยการสำนักผู้ช่วยหัวหน้าสำนักงานคณะกรรมการข้าราชการกรุงเทพมหานครเลขานุการสภากรุงเทพมหานคร ผู้อำนวยการสำนักงาน ผู้อำนวยการเขตหัวหน้าสำนักงานเลขานุการ ผู้ว่าราชการกรุงเทพมหานคร ผู้อำนวยการกองและหัวหน้าหน่วยงาน หรือหัวหน้าส่วนราชการที่เทียบเท่า ไม่ต่ำกว่าระดับกองข้าราชการ หมายความว่าข้าราชการกรุงเทพมหานครสามัญ ข้าราชการครูและบุคลากรทางการศึกษาและข้าราชการกรุงเทพมหานครในสถาบันอุดมศึกษาตามกฎหมายว่าด้วยระเบียบข้าราชการกรุงเทพมหานครและบุคลากรกรุงเทพมหานครลูกจ้างประจำ หมายความว่าลูกจ้างรายเดือน รายวัน และรายชั่วโมงที่จ้างไว้ปฏิบัติงานที่มีลักษณะประจำโดยไม่มีกำหนดเวลาการจ้างตามอัตราและจำนวนที่กำหนดไว้และรับเงินค่าจ้างจากงบประมาณหมวดค่าจ้างประจำของกรุงเทพมหานครหรือเงินอุดหนุนของรัฐบาลหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครข้อ ๔ ให้ยกเลิกความในข้อ๑๐ แห่งระเบียบกรุงเทพมหานครว่าด้วยการเบิกจ่ายเงินรางวัลสำหรับผู้บริหารและหน่วยงานเพื่อจ่ายให้แก่ข้าราชการและลูกจ้างประจำของกรุงเทพมหานครพ.ศ. ๒๕๔๙ และให้ใช้ความต่อไปนี้แทนข้อ ๑๐ ข้าราชการและลูกจ้างประจำซึ่งยังรับราชการอยู่ในวันที่๓๐ กันยายนของแต่ละปีให้ได้รับเงินรางวัลประจำปีตามหลักเกณฑ์และวิธีการตามระเบียบนี้ยกเว้นกรณีข้าราชการหรือลูกจ้างประจำ ผู้ใดลาออก ตายหรือโอนไปรับราชการในส่วนราชการอื่นโดยมีระยะเวลาในการปฏิบัติราชการไม่น้อยกว่าหกเดือนให้ได้รับเงินรางวัลประจำปีตามอัตราส่วนของระยะเวลาที่ได้ปฏิบัติงานจริง หรือเคยเป็นลูกจ้างประจำมาแล้วไม่น้อยกว่าหกเดือนและได้รับการบรรจุเป็นข้าราชการไม่ถึงหกเดือนให้ได้รับเงินรางวัลประจำปีตามอัตราส่วนของระยะเวลาที่ได้ปฏิบัติงานจริงในขณะเป็นลูกจ้างประจำประกาศณ วันที่ ๒๐ กันยายน พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ ตุลาคม ๒๕๕๕ชาญ/ผู้ตรวจ๑๖ ตุลาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๕๒ ง/หน้า ๑/๕ ตุลาคม ๒๕๕๕
คำพิพากษาศาลฎีกาที่ 951/2505หลักกฎหมาย: อัตราค่าทนายความท้ายประมวลกฎหมายวิธีพิจารณาความแพ่ง เป็นอัตราสำหรับศาลจะพิพากษาให้คู่ความชดใช้แทนกันเท่านั้นส่วนการกำหนดจำนวนค่าจ้างว่าความย่อมเป็นไปตามที่ตกลงกันไว้ และในกรณีที่ไม่ปรากฏการตกลงค่าจ้างกันโดยชัดแจ้งศาลก็กำหนดให้ตามที่เห็นสมควรแล้วแต่งานที่ทำ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 951/2505หลวงวิมลสัจจารักษ์โจทก์นายไท้ยิ้ว แซ่หล่อจำเลย ป.พ.พ. ป.วิ.พ. อัตราค่าทนายความท้ายประมวลกฎหมายวิธีพิจารณาความแพ่ง เป็นอัตราสำหรับศาลจะพิพากษาให้คู่ความชดใช้แทนกันเท่านั้นส่วนการกำหนดจำนวนค่าจ้างว่าความย่อมเป็นไปตามที่ตกลงกันไว้ และในกรณีที่ไม่ปรากฏการตกลงค่าจ้างกันโดยชัดแจ้งศาลก็กำหนดให้ตามที่เห็นสมควรแล้วแต่งานที่ทำ(ประมูล สุวรรณศร-จำรูญเนติศาสตร์-โพยม เลขยานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 951/2505หลวงวิมลสัจจารักษ์โจทก์นายไท้ยิ้ว แซ่หล่อจำเลย ป.พ.พ. ป.วิ.พ. อัตราค่าทนายความท้ายประมวลกฎหมายวิธีพิจารณาความแพ่ง เป็นอัตราสำหรับศาลจะพิพากษาให้คู่ความชดใช้แทนกันเท่านั้นส่วนการกำหนดจำนวนค่าจ้างว่าความย่อมเป็นไปตามที่ตกลงกันไว้ และในกรณีที่ไม่ปรากฏการตกลงค่าจ้างกันโดยชัดแจ้งศาลก็กำหนดให้ตามที่เห็นสมควรแล้วแต่งานที่ทำ(ประมูล สุวรรณศร-จำรูญเนติศาสตร์-โพยม เลขยานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมฉบับที่ 4898 (พ.ศ. 2559)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมฟิวส์แรงดันไฟฟ้าต่ําเล่ม 6 คุณลักษณะเพิ่มเติมสําหรับตัวฟิวส์ที่ใช้ป้องกันระบบพลังงานของแรงดันพลังแสงอาทิตย์--------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม ฟิวส์แรงดันไฟฟ้าต่ํา เล่ม 6 คุณลักษณะเพิ่มเติมสําหรับตัวฟิวส์ที่ใช้ป้องกันระบบพลังงานของแรงดันพลังแสงอาทิตย์ มาตรฐานเลขที่ มอก. 2109 เล่ม 6 - 2559 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 4 ตุลาคม พ.ศ. 2559 อรรชกา สีบุญเรืองรัฐมนตรีว่าการกระทรวงอุตสาหกรรม
พระราชกฤษฎีกาจัดตั้งเทศบาลตำบลพิมูลมังษาหารจังหวัดอุบลราชธานีพุทธศักราช ๒๔๘๒ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๔ สิงหาคมพุทธศักราช ๒๔๘๐)อาทิตย์ทิพอาภาพล. อ. เจ้าพระยาพิชเยนทรโยธินตราไว้ ณ วันที่๒๙ กันยายน พุทธศักราช ๒๔๘๒เป็นปีที่ ๖ ในรัชกาลปัจจุบันโดยที่เห็นสมควรยกฐานะตำบลพิมูลอำเภอพิมูลมังษาหาร จังหวัดอุบลราชธานี เป็นเทศบาลตำบลคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๘ แห่งพระราชบัญญัติเทศบาล พุทธศักราช ๒๔๘๑จึงให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้ให้เรียกว่าพระราชกฤษฎีกาจัดตั้งเทศบาลตำบลพิมูลมังษาหาร จังหวัดอุบลราชธานี พุทธศักราช๒๔๘๒มาตรา๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา๓ ให้ยกฐานะตำบลพิมูล อำเภอพิมูลมังษาหารจังหวัดอุบลราชธานี ตามเขตที่กำหนดไว้ในมาตรา ๔ ขึ้นเป็นเทศบาลตำบล มีนามว่าเทศบาลตำบลพิมูลมังษาหาร จังหวัดอุบลราชธานีมาตรา ๔ ให้กำหนดเขตเทศบาลตำบลพิมูลมังษาหารจังหวัดอุบลราชธานี ไว้ดังนี้ คือด้านเหนือตั้งแต่หลักเขตที่ ๑ ซึ่งตั้งอยู่บนฝั่งลำน้ำมูลตรงที่เส้นเขตตำบลพิมูลตัดกับเส้นเขตตำบลโพไทรอำเภอพิมูลมังษาหาร เลียบตามริมฝั่งแม่น้ำมูลไปทางทิศตะวันออก จดหลักเขตที่ ๒ ซึ่งตั้งอยู่ที่ริมฝั่งแม่น้ำมูลตรงเส้นเขตตำบลพิมูลตัดกับเส้นเขตตำบลโขงเจียมอำเภอโขงเจียมด้านตะวันออกจากหลักเขตที่ ๒ เลียบตามเส้นเขตตำบลพิมูลติดต่อกับตำบลโขงเจียมลงไปทางทิศใต้จดหลักเขตที่๓ ซึ่งตั้งอยู่ที่เส้นเขตตำบลพิมูลและตำบลโขงเจียมตัดกับเส้นเขตตำบลโนนกลาง อำเภอพิมูลมังษาหารด้านใต้จากหลักเขตที่ ๓ เลียบไปตามเส้นเขตตำบลพิมูลติดต่อกับตำบลโนนกลางไปจดหลักเขตที่ ๔ ซึ่งตั้งอยู่ที่เส้นเขตตำบลโนนกลางและเส้นเขตตำบลพิมูลตัดกับเส้นเขตตำบลดอนจิก อำเภอพิมูลมังษาหารจากหลักเขตที่๔ เลียบไปตามเส้นเขตตำบลพิมูลติดต่อกับเขตตำบลดอนจิกไปทางทิศตะวันตกจดหลักเขตที่ ๕ ซึ่งตั้งอยู่ที่เส้นเขตตำบลพิมูลและเส้นเขตตำบลดอนจิกตัดกับเส้นเขตตำบลโพไทรด้านตะวันตกจากหลักเขตที่ ๕ เลียบตามเส้นเขตตำบลพิมูล ติดต่อกับเส้นเขตตำบลโพไทร ไปทางทิศเหนือจนบรรจบหลักเขตที่ ๑ตามเส้นแนวเขตดังกำหนดไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามควรมาตรา๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้นๆ อยู่ในเขตเทศบาลเต็มทุกส่วนมาตรา ๖ ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการพิบูลสงครามนายกรัฐมนตรีพรพิมล/พิมพ์๑๕ กันยายน ๒๕๔๖นวพร+นิลวรรณ/แก้ไข๑๙ กันยายน ๒๕๔๖ศรินรัตน์/ปรับปรุง๒๐ เมษายน ๒๕๖๓ปาจรีย์/ตรวจ๘ ตุลาคม ๒๕๖๓[๑] ราชกิจจานุเบกษาเล่ม ๕๖/-/หน้า ๙๕๕/๓๐ กันยายน ๒๔๘๒
ข้อบัญญัติองค์การบริหารส่วนตำบลรางบัวข้อบัญญัติองค์การบริหารส่วนตำบลรางบัวเรื่องการลดหย่อนภาษีบำรุงท้องที่พ.ศ. ๒๕๕๖[๑] โดยที่เป็นการสมควรตราข้อบัญญัติองค์การบริหารส่วนตำบลรางบัว เรื่องการลดหย่อนภาษีบำรุงท้องที่ พ.ศ. ๒๕๕๖ ขึ้น ในเขตองค์การบริหารส่วนตำบลรางบัวอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติม โดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓อันเป็นกฎหมายที่มีบทบัญญัติบางประการ เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลรางบัว โดยความเห็นชอบของสภาองค์การบริหารส่วนตำบลรางบัวและนายอำเภอจอมบึงจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลรางบัว เรื่อง การลดหย่อนภาษีบำรุงท้องที่พ.ศ. ๒๕๕๖ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลรางบัว เมื่อได้ประกาศไว้โดยเปิดเผย ณที่ทำการองค์การบริหารส่วนตำบลรางบัวแล้วข้อ ๓ บรรดาข้อบัญญัติองค์การบริหารส่วนตำบลประกาศ ระเบียบหรือคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ที่ดิน หมายความว่า พื้นที่ดินและให้หมายความรวมถึงพื้นที่ที่เป็นภูเขาหรือที่มีน้ำด้วยเจ้าของที่ดิน หมายความว่าบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนปี หมายความว่า ปีปฏิทินข้อ ๕ บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในเขตองค์การบริหารส่วนตำบลรางบัว และใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนให้ลดหย่อนไม่ต้องเสียภาษีบำรุงท้องที่ได้สามไร่ข้อ ๖ ให้นายกองค์การบริหารส่วนตำบลรางบัวเป็นผู้รักษาการให้เป็นไปตามข้อบัญญัตินี้และให้มีอำนาจออกกฎ ระเบียบ ข้อบังคับ ประกาศหรือคำสั่งอื่นใดเพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๗ ธันวาคม พ.ศ. ๒๕๕๖จาฏุพัจน์พรหมมินทร์นายกองค์การบริหารส่วนตำบลรางบัวปริยานุช/ผู้จัดทำ๓ มีนาคม ๒๕๕๗อังศุมาลี/ผู้ตรวจ๑๑ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนที่ ๒๓ ง/หน้า ๑๔๑/๒๗ กุมภาพันธ์ ๒๕๕๗
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๖๗๖ (พ.ศ. ๒๕๕๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกมาตรฐานผลิตภัณฑ์อุตสาหกรรมฮาโลเจเนเทดไฮโดรคาร์บอนที่เป็นของเหลวสำหรับอุตสาหกรรม- การวิเคราะห์หาความเป็นกรด -วิธีไททริเมทริก โดยที่เป็นการสมควรยกเลิกมาตรฐานผลิตภัณฑ์อุตสาหกรรมฮาโลเจเนเทดไฮโดรคาร์บอนที่เป็นของเหลวสำหรับอุตสาหกรรม- การวิเคราะห์หาความเป็นกรด - วิธีไททริเมทริก มาตรฐานเลขที่ มอก. 1808- 2542อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๓๐๒๙ (พ.ศ. ๒๕๔๔) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่องกำหนดมาตรฐานผลิตภัณฑ์อุตสาหกรรมฮาโลเจเนเทดไฮโดรคาร์บอนที่เป็นของเหลวสำหรับอุตสาหกรรม- การวิเคราะห์หาความเป็นกรด - วิธีไททริเมทริก ลงวันที่ ๑๗ พฤศจิกายน พ.ศ. ๒๕๔๔ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒ กุมภาพันธ์ พ.ศ. ๒๕๕๐โฆสิตปั้นเปี่ยมรัษฎ์รัฐมนตรีว่าการกระทรวงอุตสาหกรรมโสรศ/ผู้จัดทำ๑๖พฤษภาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๕๕ ง/หน้า ๑๔/๓ พฤษภาคม ๒๕๕๐
คำพิพากษาศาลฎีกาที่ 875/2496หลักกฎหมาย: โจทก์ฎีกาคัดค้านคำพิพากษาศาลอุทธรณ์ แต่ไม่นำส่งสำเนาฎีกาให้จำเลย จนเวลาล่วงเลยเกินกำหนดที่ศาลสั่งไว้ ศาลฎีกาย่อมสั่งให้จำหน่ายฎีกาของโจทก์ออกจากสารบบความคดีนี้ โจทก์จำเลยต่างฎีกาคัดค้านคำพิพากษาศาลอุทธรณ์แต่โจทก์กลับไม่ส่งสำเนาฎีกาให้จำเลยจนเวลาล่วงเลยเกินกำหนดที่ศาลสั่งไว้ ศาลฎีกาจึงให้จำหน่ายฎีกาของโจทก์ออกเสียจากสารบบความให้คืนค่าขึ้นศาล ค่าตัดสิน และคำบังคับแก่โจทก์ไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 875/2496นายหน่ำเซียง แซ่ตั้งโจทก์นายจือเซ้ง แซ่ตั้งจำเลย ป.วิ.พ. ม. 132, ม. 174, ม. 247โจทก์ฎีกาคัดค้านคำพิพากษาศาลอุทธรณ์ แต่ไม่นำส่งสำเนาฎีกาให้จำเลย จนเวลาล่วงเลยเกินกำหนดที่ศาลสั่งไว้ ศาลฎีกาย่อมสั่งให้จำหน่ายฎีกาของโจทก์ออกจากสารบบความคดีนี้ โจทก์จำเลยต่างฎีกาคัดค้านคำพิพากษาศาลอุทธรณ์แต่โจทก์กลับไม่ส่งสำเนาฎีกาให้จำเลยจนเวลาล่วงเลยเกินกำหนดที่ศาลสั่งไว้ ศาลฎีกาจึงให้จำหน่ายฎีกาของโจทก์ออกเสียจากสารบบความให้คืนค่าขึ้นศาล ค่าตัดสิน และคำบังคับแก่โจทก์ไป(ธรรมบัณฑิตสิทธิศฤงคาร-นนทปัญญา-ดุลยทัณฑ์ชนาณัติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้ โจทก์จำเลยต่างฎีกาคัดค้านคำพิพากษาศาลอุทธรณ์แต่โจทก์กลับไม่ส่งสำเนาฎีกาให้จำเลยจนเวลาล่วงเลยเกินกำหนดที่ศาลสั่งไว้ ศาลฎีกาจึงให้จำหน่ายฎีกาของโจทก์ออกเสียจากสารบบความให้คืนค่าขึ้นศาล ค่าตัดสิน และคำบังคับแก่โจทก์ไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 875/2496นายหน่ำเซียง แซ่ตั้งโจทก์นายจือเซ้ง แซ่ตั้งจำเลย ป.วิ.พ. ม. 132, ม. 174, ม. 247โจทก์ฎีกาคัดค้านคำพิพากษาศาลอุทธรณ์ แต่ไม่นำส่งสำเนาฎีกาให้จำเลย จนเวลาล่วงเลยเกินกำหนดที่ศาลสั่งไว้ ศาลฎีกาย่อมสั่งให้จำหน่ายฎีกาของโจทก์ออกจากสารบบความคดีนี้ โจทก์จำเลยต่างฎีกาคัดค้านคำพิพากษาศาลอุทธรณ์แต่โจทก์กลับไม่ส่งสำเนาฎีกาให้จำเลยจนเวลาล่วงเลยเกินกำหนดที่ศาลสั่งไว้ ศาลฎีกาจึงให้จำหน่ายฎีกาของโจทก์ออกเสียจากสารบบความให้คืนค่าขึ้นศาล ค่าตัดสิน และคำบังคับแก่โจทก์ไป(ธรรมบัณฑิตสิทธิศฤงคาร-นนทปัญญา-ดุลยทัณฑ์ชนาณัติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศประธานศาลปกครองสูงสุดประกาศประธานศาลปกครองสูงสุดเรื่องสถานที่ตั้งและวันเปิดทำการของศาลปกครองอุบลราชธานี[๑] อาศัยอำนาจตามความในมาตรา ๘ วรรคหก และมาตรา ๔๘ วรรคหนึ่งแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ประธานศาลปกครองสูงสุดออกประกาศไว้ ดังต่อไปนี้ข้อ ๑ ให้ศาลปกครองอุบลราชธานี ตั้งอยู่เลขที่๔๔๔ หมู่ที่ ๓ ถนนแจ้งสนิท ตำบลแจระแม อำเภอเมืองอุบลราชธานี จังหวัดอุบลราชธานีข้อ ๒ ให้เปิดทำการศาลปกครองอุบลราชธานีตั้งแต่วันที่ ๑ เมษายน ๒๕๕๔ เป็นต้นไปประกาศณ วันที่ ๒๖ มกราคม พ.ศ. ๒๕๕๔หัสวุฒิวิฑิตวิริยกุลประธานศาลปกครองสูงสุดปริยานุช/ผู้จัดทำ๑๔ กุมภาพันธ์๒๕๕๔ณัฐวดี/ตรวจ๑๔ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนที่ ๘ ก/หน้า ๕๐/๑๑ กุมภาพันธ์ ๒๕๕๔
คำพิพากษาศาลฎีกาที่ 5306/2539หลักกฎหมาย: อาวุธปืนของกลางเป็นอาวุธปืนพกรีวอลเวอร์ชนิดประกอบขึ้นเองจำเลยน่าที่จะทราบดีมาตั้งแต่ต้นว่าของกลางที่ ณ.นำมาฝากเป็นของผิดกฎหมายแต่จำเลยก็ยังคงยินดีรับฝากโดยยอมให้นำมาเก็บในกระเป๋าเสื้อผ้าของตน ทั้งยังนั่งรถยนต์แท็กซี่ออกจากโรงงานไปพร้อมกัน แม้กระทั่งก่อนที่จะถูกเจ้าพนักงานตำรวจจับกุมเพียงเล็กน้อย เจ้าพนักงานตำรวจก็ยังเห็นจำเลยและ ณ.ใช้มือจับกระเป๋าเสื้อผ้าของจำเลยคนละข้าง พฤติการณ์ของจำเลยและ ณ.ดังที่ได้กล่าวแสดงให้เห็นว่าทั้งจำเลยและ ณ.ต่างมีเจตนายึดถือครอบครองกระเป๋าเสื้อผ้าของจำเลย รวมทั้งอาวุธปืนและกระสุนปืนของกลางที่อยู่ในกระเป๋าเสื้อผ้ามาด้วยกันตั้งแต่เริ่มขึ้นรถยนต์แท็กซี่มาด้วยกันตลอดมาจนกระทั่งถูกเจ้าพนักงานตำรวจทำการจับกุม ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5306/2539พนักงานอัยการ สำนักงานอัยการสูงสุดโจทก์นายสุพรรณ นาเมืองจำเลย พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.2490 ม. 7, ม. 8 ทวิ วรรคหนึ่ง, ม. 72 วรรคหนึ่ง, ม. 72 ทวิ วรรคสองอาวุธปืนของกลางเป็นอาวุธปืนพกรีวอลเวอร์ชนิดประกอบขึ้นเองจำเลยน่าที่จะทราบดีมาตั้งแต่ต้นว่าของกลางที่ ณ.นำมาฝากเป็นของผิดกฎหมายแต่จำเลยก็ยังคงยินดีรับฝากโดยยอมให้นำมาเก็บในกระเป๋าเสื้อผ้าของตน ทั้งยังนั่งรถยนต์แท็กซี่ออกจากโรงงานไปพร้อมกัน แม้กระทั่งก่อนที่จะถูกเจ้าพนักงานตำรวจจับกุมเพียงเล็กน้อย เจ้าพนักงานตำรวจก็ยังเห็นจำเลยและ ณ.ใช้มือจับกระเป๋าเสื้อผ้าของจำเลยคนละข้าง พฤติการณ์ของจำเลยและ ณ.ดังที่ได้กล่าวแสดงให้เห็นว่าทั้งจำเลยและ ณ.ต่างมีเจตนายึดถือครอบครองกระเป๋าเสื้อผ้าของจำเลย รวมทั้งอาวุธปืนและกระสุนปืนของกลางที่อยู่ในกระเป๋าเสื้อผ้ามาด้วยกันตั้งแต่เริ่มขึ้นรถยนต์แท็กซี่มาด้วยกันตลอดมาจนกระทั่งถูกเจ้าพนักงานตำรวจทำการจับกุม(สุชาติ ถาวรวงษ์-สุทธิ นิชโรจน์-สุประดิษฐ์ หุตะสิงห์)ศาลอาญาธนบุรี - นายณัฐวัสส์ บัณฑิตอาภรณ์ศาลอุทธรณ์ - นายประจง พันธุ์ประสิทธิ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 5306/2539พนักงานอัยการ สำนักงานอัยการสูงสุดโจทก์นายสุพรรณ นาเมืองจำเลย พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.2490 ม. 7, ม. 8 ทวิ วรรคหนึ่ง, ม. 72 วรรคหนึ่ง, ม. 72 ทวิ วรรคสองอาวุธปืนของกลางเป็นอาวุธปืนพกรีวอลเวอร์ชนิดประกอบขึ้นเองจำเลยน่าที่จะทราบดีมาตั้งแต่ต้นว่าของกลางที่ ณ.นำมาฝากเป็นของผิดกฎหมายแต่จำเลยก็ยังคงยินดีรับฝากโดยยอมให้นำมาเก็บในกระเป๋าเสื้อผ้าของตน ทั้งยังนั่งรถยนต์แท็กซี่ออกจากโรงงานไปพร้อมกัน แม้กระทั่งก่อนที่จะถูกเจ้าพนักงานตำรวจจับกุมเพียงเล็กน้อย เจ้าพนักงานตำรวจก็ยังเห็นจำเลยและ ณ.ใช้มือจับกระเป๋าเสื้อผ้าของจำเลยคนละข้าง พฤติการณ์ของจำเลยและ ณ.ดังที่ได้กล่าวแสดงให้เห็นว่าทั้งจำเลยและ ณ.ต่างมีเจตนายึดถือครอบครองกระเป๋าเสื้อผ้าของจำเลย รวมทั้งอาวุธปืนและกระสุนปืนของกลางที่อยู่ในกระเป๋าเสื้อผ้ามาด้วยกันตั้งแต่เริ่มขึ้นรถยนต์แท็กซี่มาด้วยกันตลอดมาจนกระทั่งถูกเจ้าพนักงานตำรวจทำการจับกุม(สุชาติ ถาวรวงษ์-สุทธิ นิชโรจน์-สุประดิษฐ์ หุตะสิงห์)ศาลอาญาธนบุรี - นายณัฐวัสส์ บัณฑิตอาภรณ์ศาลอุทธรณ์ - นายประจง พันธุ์ประสิทธิ์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงพาณิชย์ประกาศกระทรวงพาณิชย์เรื่องยกเลิกหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าปอฟอก โดยที่ได้มีการยกเลิกประกาศกระทรวงพาณิชย์เรื่อง กำหนดให้ปอฟอกเป็นสินค้ามาตรฐานและมาตรฐานสินค้าปอฟอก ลงวันที่ ๑๓ มกราคม๒๕๒๗ ซึ่งเป็นประกาศหลักที่กำหนดให้ปอฟอกเป็นสินค้ามาตรฐานและมาตรฐานสินค้าปอฟอกแล้วทำให้หมดความจำเป็นที่จะต้องใช้ประกาศกระทรวงพาณิชย์ เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าปอฟอกลงวันที่ ๑๓ มกราคม ๒๕๒๗ จึงสมควรยกเลิกประกาศนี้อาศัยอำนาจตามความในมาตรา๔ (๕) และมาตรา ๖ แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าปอฟอกลงวันที่ ๑๓ มกราคม ๒๕๒๗ข้อ ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๔๙การุณ กิตติสถาพรปลัดกระทรวงพาณิชย์ผู้ใช้อำนาจรัฐมนตรีว่าการกระทรวงพาณิชย์อุษมล/ผู้จัดทำ๑ กรกฎาคม ๒๕๕๔[๑] ราชกิจจานุเบกษาเล่ม ๑๒๓/ตอนที่ ๑๒๕ ง/หน้า ๑๙/๓๐ พฤศจิกายน ๒๕๔๙